Diari Oficial de la Generalitat Valenciana


Sumari del DOGV 404, del 14-07-1986 (1986/806747)

RESOLUCIÓ d'1 de març de 1986, de la Secretaria General de la Conselleria d'Obres Públiques, Urbanisme i Transports, per la qual es delega la facultat d'autoritzar les Comissions de Servei, en diversos òrgans de la Conselleria.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   404

Data del DOGV
:   14-07-1986

Secció del DOGV
:   ALTRES DISPOSICIONS

Número del document
:   1986/806747


Data del document
:   11-03-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'11 de març de 1986, de la Secretaria General de la Conselleria d'Obres Públiques, Urbanisme i Transports, per la qual es delega la facultat d'autoritzar les Comissions de Servei, en diversos òrgans de la Conselleria.  
El Decret 200/85, de 23 de desembre, del Consell de la Generalitat Valenciana, regula les indemnitzacions per raó del servei establint-ne les condicions i les quanties.   
L'Ordre de 17 de febrer de 1986, de la Conselleria d'Economia i Hisenda desplega en l'aspecte procedimental el que disposa l'esmentat Decret.   
L'article 18 del Decret, reserva a la Secretaria General l'autorització de les Comissions de Servei, determinant-se en l'article segon de l'Ordre la possibilitat de delegació en òrgans diversos   
Atés que les Comissions de Servei responen en nombrosos casos a necessitas immediates, és aconsellable que l'autorització corresponga a l'Organ més proper al qual va a cobrir el desplaçament, per la qual cosa en ús de les facultats que em confereix l'article 2 de l'Ordre de 17 de febrer de 1986, en relació amb l'article 68 de la Llei 5/83, de 30 de desembre, de Govern Valencià, resolc:   
Primer  
Delegar l'autorització de les Comissions de Servei del personal d'aquesta Conselleria, en els termes següents:   
a) En el Director General, respecte del personal al servei directa de les Direccions Generals.   
b) En el Director del Gabinet d'Ordenació del Territori i Medi Ambient, respecte del personal al seu servei.   
c) En els Caps dels Serveis Territorials de les Direccions Generals de la Conselleria, en els Enginyers Directors dels Grups de Ports i en el Cap del Servei d'Inspecció de la Direcció General de Transports, respecte del personal al seu servei o que en depen.   
Per tal que puga fer-se efectiu el pagament de les corresponents indemnitzacions en els supòsits a què es refereix l'apartat c), caldrà el Vist i Plan del Director General corresponent.   
Segon  
L'esmentada delegació s'extén als desplaçaments que es realitzen dins de l'àmbit de la Comunitat Valenciana i haurà de fer-se constar en les resolucions que s'hi adopten.   
Tercer  
El que disposa aquesta Resolució serà efectiu a partir de l'endemà de la publicació en el Diari Oficial de la Generalitat Valenciana, tot entenent, no obstant això, com a convalidades les autoritzacions efectuades conforme al que disposa aquesta Resolució a partir de la seua data.   
València, 11 de març de 1986.-  
El Secretari General:  
Francesc Gregori i Marí.